cyanic-selkie/wikianc huggingface dataset:
Johann P. Boshoff
Skryfwerk
In 1999 wen hy die eerste prys in die Ope Afdeling van die jaarlikse kortverhaalkompetisie van die Bloemfonteinse Skrywersvereniging met sy kortverhaal “Die dood van ’n predikant”. Hierdie verhaal word gepubliseer in “Inkvars ‘99”, Desember 1999 se Kasjet en Gay Pages. In 2004 is hy wenner van ’n kortverhaalkompetisie van die e-tydskrif Brandpunt met sy kortverhaal “Die stilte in seep”. “Ritueel” is ’n versameling kortverhale, wat hy later in verwerkte vorm weer uitgee as “Rangeerwerf: die waarheid gelieg”. “Dag van die bloeisel” is ’n jeugnovelle, waarin tieners sukkel met hulle probleme. Karel worstel met sy seksuele oriëntasie, Dirk het ’n dwelmprobleem en Tanja se ma is ’n alkoholis wat rondslaap. Die tieners se soeke na vryheid en verlossing word baie duidelik wanneer hulle almal in die eksamen dieselfde opstelonderwerp, “Die waarheid maak vry”, kies. Hulle deel hulle geheime met mekaar, wat lei tot ontnugtering en verwyt, maar die vriendskappe word herstel wanneer hulle besef hoe kwesbaar hulle is en dat hulle mekaar se ondersteuning en begrip nodig het.
Hy skryf ook ’n groot aantal Christelike werke, wat insluit “Só moet julle dan bid”, “U koninkryk in my”, “Werklik vry”, “Volg jý My”, “Gee my Jesus”, “Hierdie Jesus” en “Jesus bid”. “Só moet julle dan bid” is ’n boek oor gebed, waarin dit nie net die metode is wat aandag kry nie, maar ook die passie en hartstog wat die verhouding met God kenmerk. “Volg jý my” bevat 31 opstelle wat die ontwikkeling van ’n Christen progressief behandel vanaf die begin op die pad met geestelike ontwikkeling. Die doel van die boek is om Christus te verkondig aan diegene binne die liggaam van Christus wat nog nie vry is nie. “Lydensgebede” is ’n omdigting van Eric Milner-White se klassieke gebedeboek “A procession of passion prayers”. “Volledig Christen, volledig méns” word in 2010 by Richmond se boekefees bekend gestel. “Oral is God” is oordenkings gebaseer op Psalm 139.
Verskeie van sy publikasies is multigenre bundels en veeltalige bundels. Dit sluit “Skryfsels”, “ 2” en “Skryfsels 3” in, waarin kortprosa, literêre vertalings, gedigte, dramas, artikels, menings, godsdienstige oordenkings en selfs ’n balletkonsep ingesluit word. “Aankoms” is ’n veeltalige literêre bundel wat die veeltalige “Coming home” tekste insluit asook sy bekroonde kortverhaal “Die stilte in seep”. In die inleiding beskryf hy die doel van die werk as om veeltaligheid en moedertaal-letterkunde te bevorder. Hierdie boek word in die kategorie literêre vertaling vir ’n Sala (South African Literary Award) benoem.
Eerbewyse en toekennings
In Februarie 2008 word hy deur die Pan-Suid-Afrikaanse Taalraad (Pansat) aangewys as die Afrikaanse skrywer van die dekade in hulle veeltaligheidswedstryd. In die motivering vir die toekenning word daar verwys na die “literêre eerste” vir Suid-Afrika deurdat een van die gedigte in sy digbundel “Bloot” in al elf die amptelike tale vertaal is. Daar word ook verwys na die mini-oratorium “Stasies” in Afrikaans, Engels, Xhosa en liturgiese Latyn, die gospel-kantate “Coming home” in Afrikaans, Engels, Sotho en Zoeloe en die mini-Kersfees-oratorium “Goud, wierook en mirre.
Erica leucopelta
Erica leucopelta is 'n plant wat tot die genus Erica behoort. Die plant is inheems aan Suid-Afrika asook Lesotho.
Ville-Marie (Montreal)
Ville-Marie is 'n arrondissement (stadswyk) van Montreal (Quebec, Kanada) met 'n oppervlak van 16,5 vierkante kilometer en 84 013 inwoners. Ville-Marie behels die middestad van Montreal en is gevolglik een van sy besigste kwartiere. Sy argitektuur word gekenmerk deur historiese huise en kerkgeboue, restourante en kafees, die winkels van rue Sainte-Cathérine en die wolkekrabbers van die sakesentrum.
Ligging
Ville-Marie behels naas die middestad van Montreal ook die Centre-Sud-gebied, die grootste deel van die Mont Royal-park en die eilande Île Sainte-Hélène en Île Notre-Dame.
Ville-Marie word in die weste begrens deur die stad Westmount en die arrondissements Le Sud-Ouest in die suidweste, Mercier-Hochelaga-Maisonneuve in die ooste, Le Plateau-Mont-Royal in die noordooste, en Outremont en Côte-des-Neiges-Notre-Dame-de-Grâce in die noorde. Die Sint-Laurensrivier vorm die suidelike grens.
Besienswaardighede
Ville-Marie behels baie van Montreal se mees bekende besienswaardighede en wolkekrabbers, waaronder 1000 de La Gauchetière, 1250 René-Lévesque, die Tour de la Bourse, Place Ville-Marie, die Sun Life-gebou, die Maison Radio-Canada en talle ander kantoorgeboue.
Ook drie van Montréal se vier universiteite - McGill, Concordia en UQAM - en drie van sy vier basilieke - Marie Reine du Monde, Notre-Dame de Montréal en St. Patrick's lê in Ville-Marie. Die Grande Bibliothèque du Québec is een van die meer onlangse geboue, wat hier opgerig is, terwyl die nuwe CHUM-megahospitaal tans beplan word.
Die belangrikste parke en ontspanningsgebiede is Mont-Royal en sy park, die Parc Jean-Drapeau (die voormalige skouterrein van die Expo 67-wêreldtentoonstelling), Square Dorchester en die Place du Canada, en die Ou Hawe (Vieux-Port de Montréal).
Magnetometer
'n Magnetometer is 'n toestel wat die sterkte en rigting van magnetisme of die relatiewe verandering van 'n magneetveld by 'n spesifieke plek meet. Die meting van die magnetisme van magnetiese materiaal soos ferromagnet is 'n voorbeeld vir die gebruik van 'n magnetometer. 'n Kompas is 'n voorbeeld van 'n eenvoudige magnetometer, dit meet die rigting van 'n magnetiese veld; in die hierdie geval die Aarde se magnetiese veld.
Die eerste magnetometer wat die vermoë gehad het om absolute magnetiese intensiteit was deur Carl Friedrich Gauss uitgedink in 1883 en ander belangrike ontwikkelinge van die 19de eeu sluit die Hall-effek in, wat nog steeds gebruik word.
Inhambane
Inhambane, of Terra de Boa Gente (Grond van Goeie Mense), is 'n stad geleë in die suide van Mosambiek, wat lê in Inhambanebaai, 470 km noord van Maputo. Dit is die hoofstad van die Inhambane Provinsie en volgens die 2008-sensus het dit 'n bevolking van 65,837 gehad, 'n toename in die 1997-sensus van 54,157. Dit is 'n slaperige historiese dorp, bekend vir sy ruwe koloniale argitektuur, en sy gewildheid onder toeriste die afgelope jare.
Die nedersetting het sy ontstaan te danke aan 'n diep inlaat waarin die klein Mutambarivier invloei. Twee beskermende sandkape bied beskerming aan die hawe en vorm 'n sandbank. Die dorp Maxixe is net oorkant die baai geleë.
Geskiedenis
Inhambane is een van die oudste nedersettings op Mosambiek se oostelike kus. Daus het hier handel gedryf so vroeg as die 11de eeu. Moslem en Persiese handelaars was die eerste buitestaanders om na die gebied te kom via die see en verhandel pêrels en ambergrys, en hulle het ook verhandel teen Chibuene in die suide. Die gebied is bekend vir sy plaaslike katoenspin en -produksie deur die Tongastam. Iewers voor die Portugese die gebied bereik het, het die Karanga Inhambane ingeneem en 'n aantal plaaslike hoofmanne aangestel. Hulle het oor die Tonga-katoenwerkers geheers en die beloning van handel met die Moslems het hulle toegekom.
Die baai is sedert 1498 aan Europeërs bekend toe Vasco da Gama rondom Afrika se suidpunt gevaar het, en hy by Inhambane anker gegooi het om sy voorrade aan te vul en ook die gebied te verken. Hy het dadelik 'n liefde vir die gebied begin koester en dit genoem na Terra de Boa Gente of "Land van die Goeie Mense". In 1505 het 'n skip wat gestuur was deur Francisco de Almeida, skipbreuk gely suid van die dorp, maar die Portugese het 'n aanvanklike vergadering met die Karanga-hoofde belê. Later het hul seuns op die Mosambiekeiland geland om 'n bestekopname van die situasie te maak. Die Portugese het uiteindelik 'n permanente handelspos by die nedersetting gestig in 1534. Inhambane is toe ook gekies vir die eerste Jesuïete-sending na Suidoos-Afrika in 1560. Die hawe het geleidelik gegroei as 'n ivoor- en slawe-handelsentrum, veral in die agtiende eeu onder meestal Indiese beheer. Dit is vernietig in 1834 deur Soshangane, maar het vinnig gegroei in die tweede helfte van die eeu as 'n dorp van Portugees-Oos-Afrika. Die ou katedraal en die ou moskee is gedurende daardie tydperk gebou. Werklike ontwikkeling het eers in 1890 begin, maar in die 20ste eeu het die status van die dorp egter afgeneem en is die ekonomiese situasie vererger toe Maputo (genoem Lourenço Marques voor 1975) tot die belangrikste sentrum ontwikkel het.
Vervoer
Die maklikste manier om Inhambane te bereik is per pad van Maputo op die EN 1. Dit is ook moontlik om Inhambane te bereik van Beira of Zimbabwe op die EN 6 en EN 1 verby Inchope. Inhambane het 'n lughawe (Inhambane Lughawe) en daar arriveer vlugte van Maputo op die meeste dae en huurvlugte vanaf Johannesburg in Suid-Afrika.
Spoorweg
Inhambane het 'n smalspoorweg gehad, wat gestaak is voordat sy volle omvang besef is.
Swartrugmeeu
Die Swartrugmeeu of Kelpmeeu (Larus dominicanus) is 'n seevoël wat aan die hele Suid-Afrikaanse kuslyn voorkom.
Voorkoms
Die voël is wit met 'n swart rug en vlerke. Die snawel is geel met 'n kenmerkende oranje kol op.
Habitat en gewoontes
Die swartkopmeeu vang kos langs die hele kuslyn en maak nes op eilande of in klowe. Hulle snuffel op die strand vir vis, sandmossels, klipmossels en jong voëltjies. Hulle het die gewoonte om skulpvis op die rotse te laat val sodat dit kan oopbreek. Hulle aas ook op ashope vir kos.
Politiek van Namibië
Die Grondwetlike Vergadering van Namibië het 'n grondwet geskep wat op 'n veelparty- en menseregte stelsel gebaseer is. Die Uitvoerende President word tot twee 5 jaar termyne beperk en die besit van privaat eiendom word verseker. Drie van die regering se takke is onderworpe aan kontrolerings en voorsiening is gemaak vir geregtelike ondersoeke. Die grondwet maak ook voorsiening dat Namibië 'n gemengde ekonomie moet hê as ook die bevordering van buitelandse beleggings.
Ten spyte van die afskaffing van die etnies gebaseerde administrasies wat ingestel is tydens die oorgangstydperk vanaf 1985-1989, het die huidige regering homself daartoe verbind om alle regerings amptenare wat gedurende die tydperk van Suid-Afrikaanse voogdyskap in diensgeneem is, op nasionale- en streeksvlak te behou.
Die Grondwetlike Vergadering het homself in die Nasionale Vergadering ontvorm. In 1919 was die Romeins-Hollandse reg as die algemene wetlike stelsel verklaar en dit bly vandag nog so.
In die 1992 verkiesing is lede vir die 13 nuwe Streeksrade sowel as munisipaliteite gekies. Twee lede van elke Streeksraad dien op die Nasionale Raad, die land se tweede Parlement. Negentien van die lede is van die regerende SWAPO party en sewe van die Demokratiese Turnhalle-alliansie (DTA). Die Desember 1994 verkiesing is gehou vir die verkiesing van die President en die Nasionale Vergadering.
Die Namibiese politieke spektrum bestaan uit 40 verskillende politieke groepe. Die groepe varieër van moderne politieke partye tot stamhoof outoriteite. Sommige van die groepe verteenwoordig enkele stamme of etniese groepe terwyl ander 'n groot hoeveelheid van die groepe verteenwoordig. Die meeste van die groepe neem deel in politiek alliansies waarvan baie veelrassig is. Daar is egter ook 'n gereelde verskuiwing van lede tussen politieke alliansies.
SWAPO is die regerende party en behalwe vir een Kabinetspos word al die ander poste deur SWAPO-lede beklee. Voorheen 'n Marxisties georïenteerde beweging, staan SWAPO vandag vir die beginsels van veelparty demokrasie and 'n gemengde ekonomie. SWAPO was van sy stigting 'n wettige politieke party van Namibië. As politieke party was hy altyd aktief. Selfs gedurende die VN monitor plan wat vergaderings met meer as 20 persone verbied het, het SWAPO nog steeds vergader. Die gevolg was dat SWAPO leiers ook gereeld gearresteer was. SWAPO se stemkrag lê hoofsaaklik, maar nie eksklusief, by die Ovambostam. In Desember 1976 erken die VN Algemene Vergadering SWAPO as die “alleen gesaghebbende verteenwoordiger van die Namibiese bevolking”. Hierdie titel was nie deur ander interne partye erken nie.
In die 1999 presidensiële en parlementêre verkiesing het SWAPO voortgegaan met sy politieke dominansie. Van die 72 setels in die Nasionale Vergadering behoort 55 aan SWAPO. Sam Nujoma is ook weer verkies tot 'n derde termyn. Die twee hoof opposisiepartye, die Congress of Democracies (COD) en Demokratiese Turnhalle-alliansie (DTA), het elk 7 setels in die Nasionale Vergadering.
Land se naam Amptelike volledige naam: Republiek van Namibië Amptelike verkorte naam: Namibië
Data kode: WA
Regeringstipe: Republiek
Hoofstad: Windhoek
Administratiewe Divisies: 14 Streke; Erongo, Hardap, ǀǀKaras, Kawango-Oos, Kawango-Wes, Khomas, Kunene, Ohangwena, Omaheke, Omoesati, Osjana, Osjikoto, Otjozondjoepa, Sambesi.
Onafhanklikheid: 21 Maart 1990 (van die Suid-Afrikaanse mandaat)
Nasionale vakansiedag: Onafhanklikheidsdag, 21 Maart
Grondwet: bevestig op 9 Februarie 1990; effektief vanaf 12 Maart 1990
Regstelsel: gebaseer op die Romeins-Hollandse reg en 1990 grondwet
Stemreg: Almal vanaf 18-jarige ouderdom
Uitvoerende tak: Staatshoof: President Hage Geingob (sedert 21 Maart 2015) Regeringshoof: Eerste Minister Saara Kuugongelwa (sedert 21 Maart 2015) Kabinet: Kabinet word aangewys deur die President vanuit die lede van die Nasionale Vergadering. Verkiesings: Die President word verkies deur 'n meerderheidstem vir 'n periode van vyf jaar. Die vorige verkiesing was 30 November tot 1 Desember 1999 (volgende verkiesing is 2004) Verkiesingsresultate: Sam Shafishuna Nujoma verkose president met 'n 77% meerderheid.
Wetlike tak: 'n Tweekamer wetlike struktuur wat bestaan uit die Nasionale Raad (26 setels, twee lede van elke streeksraad word gekies om 'n 6 jaar termyn te dien) en die Nasionale Vergadering (72 lede, lede word gekies deur 'n meederheidstem om 'n 5 jaar termyn te dien). Verkiesings: Nasionale Raad – verkiesings deur die Streeksraad om die lede van Nasionale Raad te bepaal. Die vorige verkiesing was 30 November – 1 Desember 1998. Die volgende verkiesing Desember 2004. Verkiesingsresultate: Nasionale Raad – Persentasie stemme per party – (inligting nie beskikbaar nie) – setels per party – SWAPO 21, DTA 4, UDF 1; Nasionale vergadering – persentasie stemme per party – SWAPO 77%, COD 10%, DTA 9%, UDF 3%, MAG 1%; - setels per party – SWAPO 55, COD 7, DTA 7, UDF 2, MAG 1; Nota: die Nasionale Raad is suiwer net 'n raadgewende liggaam.
Geregtelike tak: Hooggeregshof (Regters deur die President aangewys of op die aanbeveling van die Geregtelike Dienskommissie)
Politieke partye en hul leiers: Congress of Democrates (COD), Ben Ulenga; Demokraties Turnhalle Alliansie van Namibië (DTA), Katuurire Kaura; Monitor Action Group (MAG), Kosie Pretorius; South West Africa’s People Organization (SWAPO), Sam Shafishuna Nojuma; United Democratic Front (UDF), Justus Garoeb;
Deelname van Internasionale organisasies: ACP, AfDB, C, ECA, FAO, G-77, IAEA, IBRD, ICAO, ICC, ICFTU, ICRM, IFAD, IFC, IFRCS, ILO, IMF, IMO, Interpol, IOC, IOM (observer), ISO (korrespondensie), ITU, NAM, OAU, OPCW, SACU, SADC, UN, UNCTAD, UNESCO, UNHCR, UNIDO, UNMEE, UPU, WCL, WHO, WIPO, WMO, WToO, WTrO
Vlag beskrywing: 'n groot blou driehoek met 'n geel son wat die boonste linkerkanste hoek vul. 'n Soortgelyke grootte groen driehoek (solied) wat die onderste regtekanste hoek vul. Die driehoeke word geskei deur 'n rooi streep wat gekontrasteer word deur twee smal wit strepe aan weerskante.
Herbert von Karajan
Herbert von Karajan was 'n Oostenrykse dirigent wat op 5 April 1908 in Salzburg gebore is, en op 16 Julie 1989 in Anif, naby Salzburg oorlede is. Hy word allerweë as een van die voorste dirigente van die twintigste eeu beskryf en word nouste verbind met die Berliner Philharmoniker, die orkes waarvan hy vir 34 jaar musiekdirekteur was. Hierdie vennootskap tussen dirigent en orkes het tot honderde opnames gelei en 'n unieke klank aan die Berliner Philharmoniker verleen. Karajan was ook nou verbind met die Wiener Philharmoniker en die Salzburg-fees.
Sirkoon
Sirkoon is 'n mineraal wat deel uitmaak van die groep van nesosilikate. Die chemiese naam is sirkoniumsilikaat en sy ooreenstemmende chemiese formule is ZrSiO4. 'n Algemene empiriese formule wat die omvang van die vervanging in sirkoon weergee, is (Zr1-y, Lny)(SiO4)1-x(OH)4x-y. Sirkoon word in silikaatsmelte gevorm wat 'n hoë gehalte ione met hoë ladings bevat, soos, , , en ander lantaniede. Byvoorbeeld, hafnium is byna altyd teenwoordig in hoeveelhede wat wissel van 1% tot 4%. Die kristalstruktuur van sirkoon behoort tot 'n tetragonale kristalstelsel. Die natuurlike kleur van sirkoon wissel tussen kleurloos, geel-goue, rooi, bruin, blou en groen. Kleurlose monsters wat juweelkwaliteit wys is 'n gewilde plaasvervanger vir diamant en staan ook bekend as "Matura-diamant".
Die naam is afgelei van die Persiese "zargun" wat goue-gekleurde beteken. Hierdie woord is beskadig in "jargoon", 'n term wat gebruik word om liggekleurde sirkone aan te dui. Die Engelse woord "zircon" is afgelei van "Zirkon," wat die Duitse aanpassing van hierdie woord is. Rooi sirkoon staan bekend as "hiasint", uit die blom Hyacinthus, wat se naam van antieke Griekse oorsprong is.
Sirkoon is alomteenwoordig in die kors van die aarde. Dit kom voor as 'n gemeenskaplike bykomstige mineraal in stollingsgesteentes (as produkte van primêre kristallisasie), in metamorfiese gesteentes en as detrale korrels in sedimentêre gesteentes. Groot sirkoonkristalle is skaars. Hul gemiddelde grootte in granietrotse is ongeveer 0,1 mm tot 0,3 mm, maar hulle kan ook groei tot groottes van verskeie sentimeter, veral in mafiese pegmatiete en karbonatiete. Sirkoon is ook baie bestand teen hitte en roes.
Struktuur
Die sirkoonstruktuur is die argetipe van die S1-struktuur van die strukturbericht-klassifikasie.
Aloe pendens
Aloe pendens is 'n aalwyn wat endemies aan Jemen is.
Volksmobilisasie-magte
Die Volksmobilisasie-magte (Engelsː Popular Mobilization Forces (PMF), ook bekend as die People's Mobilization Committee (PMC) en die Popular Mobilization Units (PMU) (Arabies: الحشد الشعبي al-Ḥashd ash-Shaʿbī), is 'n Irakse staatsgeborgde sambreelorganisasie wat bestaan uit ongeveer 40 milisies wat meestal Sjia Moslem-groepe is, maar ook Soenni-Moslem-, Christelike en Jesiede-groepe insluit. Die Volksmobilisasie-eenhede is in 2014 as 'n groep gestig en het aan byna elke groot geveg teen ISIL deelgeneem.
Dit is die nuwe Irakse Republikeinse Wag genoem nadat dit vroeg in 2018 volledig herorganiseer is deur sy destydse bevelvoerder Haider al-Abadi. Die voormalige Irakse premier, Haider al-Abadi, het regulasies uitgevaardig om die situasie van die vegters vir gewilde mobilisasie aan te pas, wat hulle geledere en salarisse gelykstaande aan ander takke van die Irakse weermag plaas.
Naam
Wat die amptelike inheemse naam betref, word die Arabiese woord الشعبي (as-Shaʿbī) vertaal as "mense" of "populêr", soos verwys na die mense; die Arabiese woord الحشد (al-Ḥashd) vertaal as "mobilisering", soos in die groep mense wat gemobiliseer word eerder as die proses van mobilisering. In 'n ander konteks kan al-hashd vertaal word as ander terme soos "menigte", "horde", "massa", "versameling" of "gepeupel".
Stigting
Oorspronklik was daar sewe milisies in die Volksmobilisasie-magte, wat sedert vroeg 2014 met die steun van die premier Nouri al-Maliki operasioneel was. Hulle is:
Volgens Faleh A. Jabar en Renad Mansour van die Carnegie Midde-Oostesentrum het al-Maliki hierdie magte gebruik om die opkoms van ISIL te bekamp en daarmee sy invloed in oorwegend Soenni-gebiede te behou.
Laventelkoorsbessie
Die laventelkoorsbessie (Croton gratissimus) is 'n struik of 'n boom wat voorkom in Noordwes, Gauteng, Limpopo, Mpumalanga, die noorde van Namibië en Botswana, die weste van Zimbabwe en suidoos Mosambiek. In Engels staan die boom bekend as die Lavender croton.
Lancia Dialogos
Die Lancia Diàlogos is 'n konsepmotor vervaardig deur Lancia.
Laventelkoorsbessie
Variëteite
Die tweede variëteit het sterhare (d.w.s. radiaal georiënteerde trigome) aan die blare se bokante, en word aangetref in Zimbabwe, Botswana en verre noordelike Suid-Afrika.
Die boom se FSA-nommer is 328.
Frank Alexander (akteur)
Frank Alexander (25 Mei 1879 – 8 September 1937) was 'n Amerikaanse akteur. Hy was bekend vir sy rolle in die rolprente S.O.S. Perils of the Sea (1925), The Wizard of Oz (1925), en Play Safe (1927).
Ajay Chhabra
Ajay Chhabra (gebore 28 November 1970) is 'n Engelse akteur. Hy is bekend vir sy rolle in die rolprent Second Generation (2000) en in die televisiereekse Planet Ajay (2009), Hunted (2012), en Stan Lee's Lucky Man (2016).
Kuvempu-universiteit
Kuvempu Universiteit is 'n instelling van hoër onderwys in die weste van die Suid-Indiese deelstaat Karnataka. Die universiteit, wat in 1987 gestig is, is vernoem na die Kannada-taal-skrywer K.V. Puttappa, algemeen bekend as Kuvempu.
Die hoofkampus is in 'n ​​landelike omgewing sowat 17 myl (28 km) suid van Shimoga (Shivamogga) geleë. Daar is 'n nagraadse sentrum in die stad Kadur suidoos van die hoofkampus, twee samestellende kolleges in Shimoga, en 'n paar dosyn kolleges en navorsingsinstellings in die hele streek wat met die universiteit geaffilieer is. Akademiese skole sluit in dié vir biologiese wetenskappe; chemiese wetenskappe; onderwys; die aardwetenskappe; ekonomie en besigheidstudie; tale, letterkunde, skone kunste, regsgeleerdheid, fisiese wetenskappe, en sosiale wetenskappe.
Monte Montague
Monte Montague (23 April 1891 – 6 April 1959) was 'n Amerikaanse akteur. Hy was bekend vir sy rolle in die rolprente A Western Demon (1922), The Radio Detective (1926), The Vanishing Shadow (1934), en The Rookie Cop (1939).
Ferdinand de Lesseps
Ferdinand Marie, Vicomte de Lesseps (19 November 1805 – 7 Desember 1894) was 'n Franse diplomaat en die dryfveer agter die bou van die Suezkanaal. Hy is gebore in Versailles en het sy opvoeding ondergaan in Parys. Sy eerste werk was as 'n assistent vise-konsulaat in Lissabon vir die Franse Konsulêrediens in 1825 en hy keer terug na Parys in 1827. Die jaar daarna word hy na Tunis gestuur. In 1831 word hy bevorder tot Vise-konsulaat en in 1833 word hy aangestel in Kairo. Hier ontmoet hy vir Mehemet Ali en sy seun Said Pasha. In 1838 word hy na Rotterdam verplaas, in 1839 na Málaga en in 1842 na Barcelona. Hy word bevorder tot Konsul-generaal in 1847 en die volgende jaar word hy aangestel as die Franse minister in Madrid. In 1849 gaan hy na Italië om met die Italiaanse regering diplomatiese betrekking op te bou. Die Franse regering verander egter hulle houding teenoor Italië en De Lesseps word na slegs drie weke teruggeroep na Frankryk waar hy in onguns raak en gevolglik bedank hy uit die Franse regering se diplomatieke diens.
Sepp Dietrich
Josef "Sepp" Dietrich (28 Mei 1892 - 21 April 1966) was 'n Duitse politikus en SS-bevelvoerder gedurende die Nazi-era. Hy het in 1928 by die Nazi-party aangesluit en is in 1930 tot die Reichstag van die Weimar-republiek verkies. Dietrich was voor 1929 die motorbestuurder en lyfwag van Adolf Hitler. Hy het gou vordering in die SS gemaak na sy deelname aan die buitegeregtelike teregstellings van politieke opponente tydens die suiwering van 1934, bekend as die Nag van die lang messe.
Ferdinand de Lesseps
Vir baie jare was De Lesseps geïnteresseerd in 'n projek om die Middellandse See en die Rooisee te verbind. Hy besoek Said Pasha in 1854, wat sy vader Mehemet Ali opgevolg het, en verkry 'n konsessie om met die projek voort te kan gaan. Die Britse regering wou hom nie ondersteun nie en hy vorm 'n Franse maatskappy in 1858. Hulle met die konstruksie aan die kanaal in 1859 begin en het dit voltooi in 1869. Hierna keer hy terug na Frankryk.
Sepp Dietrich
Ondanks die feit dat hy geen formele opleiding vir personeellede gehad het nie, was Dietrich, saam met Paul Hausser, die hoogste beampte in die Waffen-SS, die paramilitêre tak van die SS. Hy bereik die rang van Oberst-Gruppenführer en was bevelvoerder van eenhede tot op leërvlak tydens die Tweede Wêreldoorlog. As bevelvoerder van die 6de Pantser-leër tydens die Ardenne-offensief, het Dietrich verantwoordelikheid aanvaar vir die slagting in Malmedy, die moord op Amerikaanse krygsgevangenes in Desember 1944.
Na die oorlog is Dietrich skuldig bevind aan oorlogsmisdade tydens die Malmedy-slagtingsverhoor wat deur die Amerikaanse militêre tribunaal gevoer is, en later in Wes-Duitsland vir sy betrokkenheid by die suiwering van 1934. Nadat hy uit die Amerikaanse gevangenis vrygelaat is, het hy aktief geraak in HIAG, 'n drukgroep wat deur voormalige hooggeplaaste Waffen-SS-personeellede gestig is. Dietrich is in 1966 oorlede.
Ferdinand de Lesseps
In 1879 word hy deur 'n Geografiese Komitee gekies om die maatskappy te bestuur wat die Panamakanaal moet bou. Alhoewel hy reeds 74 jaar oud was, begin hy die projek met oorgawe. Maar as gevolg van sy hardkoppige sienings en die feit dat hy probleme, groter as wat hy op die Suezkanaal ervaar het, ignoreer speel die maatskappy bankrot in 1889. De Lesseps en sy seun Charles word verhoor en gevonnis. Hulle moes 'n boete betaal en tronkstraf uitdien. De Lesseps se tronkstraf word egter opgeskort weens sy slegte gesondheid en hy word toegelaat om sy huis in La Chenaie te woon waar hy later sterf.
Boskoorsbessie
Die boskoorsbessie (Croton sylvaticus) is 'n redelike groot boom wat voorkom aan die kus van KwaZulu-Natal, Limpopo, Mpumalanga en die Oos-Kaap. Die spesie is ook inheems in Angola, Demokratiese Republiek die Kongo, Ethiopië, Gaboen, Ghana, Guinee, Ivoorkus, Kameroen, Kenia, Liberië, Malawi, Mosambiek, Nigerië, Republiek die Kongo, Sentraal-Afrikaanse Republiek, Soedan, Tanzanië, Uganda, Zambië en Zimbabwe.
Die bas is glad wanneer die boom jonk is en word mettertyd grof en vol patrone. Die blom-aar bestaan meestal uit manlike blomme met een of twee vroulik blomme naby die basis. Die vrugte is drielobbig en sowat 1 cm in deursnee. In Engels staan die boom bekend as die Forest croton.
Godsdiens
Godsdiens bestaan uit verskeie stelsels gelowe en praktyke wat deur mense dwarsoor die wêreld beoefen word.
Godsdienstige filosofieë
Teenstellend: Ateïsme en Humanisme
Brent Spiner
Brent Spiner is 'n Amerikaanse akteur en regisseur. Hy is bekend vir sy rolle in die rolprente Star Trek: First Contact (1996), Independence Day (1996), Star Trek: Nemesis (2002), en Independence Day: Resurgence (2016).
Kaapse malgas
Die Kaapse malgas of witmalgas (Morus capensis) is 'n seevoël wat aan die hele kuslyn van Namibië en Suid-Afrika voorkom. Hulle is monogame standvoëls wat kommunaal jagmaak op skole ansjovis (Engraulis japonicus) en sardientjies (Sardinops sagax). Hul ses broeikolonies is aan die wes- en suidkus geleë, en sommige sal as swerwers na subtropiese en tropiese kuswaters uitwyk. Dit is een van sewe seevoëlspesies wat endemies is aan die koue Benguela-opwellende ekosisteem van suidwestelike Afrika. Hul getalle toon 'n dalende tendens aan die weskus, maar stygings aan die suidkus. Hul wêreldwye bevolking is in 1996 op 340 000 geraam.
Fisiese voorkoms
Die geslagte lyk eenders, alhoewel hul pootkleure effens mag verskil. Hulle is gemiddeld 89 cm (84-94 cm) lank en weeg 2,6 kg. Volwasse voëls is spierwit geveerd met 'n geelgetinte kop (duideliker in broeityd), en die veredos kan in helder son gloeiend voorkom. Kaal vel omsoom die snawel en oë, en vorm saam met die snawelgroef en keelvel opvallende swart lyne oor die gesigarea. Die skerp, blougrys snawel is sonder eksterne neusgate (kyk onder) en het weerhakies op die snykante. Die oë is getooi met opvallende turkooisblou orbitale ringe, en word beskerm deur 'n knipvlies. Hul turkoois-gestreepte swart pote het elk drie webbe. Dié word ook gebruik word om die eier warm te hou, aangesien hul waterwerende veredos nie 'n broeivlek akkommodeer nie. Die vlerkspan wissel van 171 tot 185 cm. Dit neem jong voëls vyf jaar om volwasse te word, waartydens hulle algaande verveer van 'n gespikkelde bruin tot die wit, swart en geel veredos. Volwassenes word van die ander twee Morus-spesies onderskei deur hul volkome swart stert-, slag- en byslagvere, benewens groter ongeveerde dele aan die gesig en keel.
Habitat en jaggewoontes
Die voël jag skoolvis aflandig in dieper water, wat op seetogte oor honderde kilometers verkry kan word. Hulle sweefhang in die lug en vou die vlerke terug vir 'n vaartbelynde vorm wanneer hulle van sowat 30 meter hoog op die water neerduik. Omdat hulle die wateroppervlak teen 100 (40-120) kilometer per uur kan tref, is die bors- en gesigvel met lugsakkies toegerus wat die trefslag demp. Hulle deurklief die water tot 11 meter diepte, waarna hulle nog veel dieper kan swem. In stede van opvallende neusgate soos by etlike ander seevoëlspesies, haal hulle asem deur interne neusgate en 'n opening tussen die bo- en ondersnawel. Hulle maak ondermeer jag op ansjovis en groot swerms volg die sardientjieloop. Binokulêre visie stel hulle in staat om die afstand van prooi en water te skat.
Broeigewoontes
Hul roep is 'n kras "kara-kara-kara", wat by broeikolonies bedags en snags geuiter word. Maats kan mekaar se roepe tussen dié van baie ander eien, en word so na lang seetogte weer met mekaar verenig. Tydens hul groet- of paringsritueel strek 'n mannetjie en wyfie hul nekke lugwaarts, en tik hul snawels teen mekaar. Hulle begin laatwinter broei, gewoonlik in Augustus of September. Die ouers maak beurte om 'n enkele eier in 42 tot 46 dae uit te broei. Die kuiken het 'n swart vel (soos volwassenes), en is aanvanklik blind en ongeveerd. Die kuiken bly by die nes vir ongeveer 'n honderd dae. Die Kaapse malgas het 'n beperkte broeigebied wat bestaan uit ses indiwiduele kolonies. Dié is geleë op drie eilande aan die Namibiese en drie aan die Suid-Afrikaanse kuslyne onderskeidelik. Aan die Wes-Kaapse kuslyn broei hulle te Voëleiland in Lambertsbaai en Malgaseiland in Saldanhabaai, en in die Oos-Kaap te Voëleiland in Algoabaai. Aan die Namibiese kus broei hulle naby Lüderitz op Mercury-, Ichaboe- en Possession-eilande, en slegs enkele pare broei op Australiese eilande.
Status
Die voël word bedreig deur oliestortings ter see en word deur die IUBN geklassifiseer as 'n kwesbare spesie. Kommersiële visvangs verminder ook hulle kosvoorraad, en ghwanoverwydering ontneem hulle van nesboumateriaal. Tussen die eerste raming in 1956 en 2000 het hul getalle op die Namibiese broeieilande van 114 600 tot 18 200 broeipare gedaal, wat 'n 84% afname in 44 jaar impliseer. Weens kommersiële oorbevissing in Namibië het jaarlikse sardynvangste tussen die 1960's en 2015 met 99,5% getuimel, wat ook seevoëls van hierdie energieryke voedingsbron ontneem het. Nietemin het hul getalle op hul Suid-Afrikaanse broeieilande oor dieselde tydperk met 430% toegeneem, van 34 400 tot 148 000 broeipare.
Hul natuurlike vyande bestaan uit die Kaapse pelsrob (Arctocephalus pusillus), witpelikane en ander mariene voëls wat op die jonges prooi, en die kelpmeeu (Larus dominicanus vetula) wat hul eiers roof. Broeigebied-steurnisse, siektes en ongure weer kan ook vrektes veroorsaak.
Taksonomie
Die Duitse natuurkundige Hinrich Lichtenstein het die Kaapse malgas in 1823 beskryf.
Die malgasfamilie, Sulidae, het sowat 30 miljoen jaar gelede ontstaan. Vroeë Sulidae-fossiele bestaan uit Sula-malgasse, alhoewel meer akwaties as dié van vandag, terwyl die Morus-malgasse later, omtrent 16 miljoen jaar gelede, afgesplyt het. Die Morus-malgasse het in die noordelike halfrond ontstaan, vanwaar hulle later die suidelike oseane gekoloniseer het. Die mees antieke ekstante spesie blyk die gryspootmalgas (P. abbotti) te wees, die alleenoorlewende van 'n andersins uitgestorwe stamlyn. In 2011 het 'n studie van selkern- en mitochondriale DNS gesuggereer dat die voorouer van Morus-malgasse om en by 2,5 miljoen jaar gelede ontstaan het voordat dit in die noordelike en suidelike stamlyne verdeel het. Laasgenoemde het dan om en by 0,5 miljoen jaar gelede verdeel in die Kaapse en Australiese malgasse. Die drie Morus-malgasse word gesien as aparte spesies wat saam 'n superspesie vorm, alhoewel albei voorheen as subspesies van die noordelike malgas (Sula bassanus) geklassifiseer is.
Naomi Judd
Naomi Judd (11 Januarie 1946-30 April 2022) was 'n Amerikaanse sangeres, aktrise en vervaardiger. Sy en haar dogter Wynonna Ellen Judd het in 1983 die countrymusiek-duo die Judds gevorm. Sy was ook bekend vir haar rolle in die rolprente Someone Like You... (2001), An Evergreen Christmas (2014), en Route 65 Nashville, en in die televisiereeks Touched by an Angel (1994).
Steve Kramer (akteur)
Steve Kramer (gebore 24 Desember 1950) is 'n Amerikaanse stemakteur, akteur en skrywer. Hy is bekend vir sy rolle in die rolprente Airplane! (1980), Akira (1988), End of Days (1999), en The Day the Earth Stood Still (2008).
Lancia Gamma
Die Lancia Gamma (Tipe 830) is 'n motorvoertuig wat deur Lancia vervaardig is vanaf 1976 tot 1984.
Peter Childs
Peter Childs (31 Augustus 1939 – 1 November 1989) was 'n Engelse akteur. Hy was bekend vir sy rolle in die televisiereekse Blake's 7 (1978), Going Out (1980), West End Tales (1981), en Knights of God (1987).
Duikerbessie
Die Duikerbessie (Sapium integerrimum) is 'n klein bladwisselende boom wat in die Oos-Kaap en KwaZulu-Natal van Suid-Afrika voorkom. Die manlike en vroulike blomme word op dieselfde aar gedra. Die vrugte bestaan uit 'n drielobbige, houtagtige kapsule, ongeveer 1,5 cm in deursnee. Elke lob het twee horings en die vrug word oranje wanneer dit ryp word. In Engels staan die boom bekend as die Duiker-berry tallow-tree. Die boom se FSA-nommer is 343.
Aloe penduliflora
Aloe penduliflora is 'n aalwyn wat endemies aan Kenia is.
Sierra Leone
Sierra Leone (Engels: [siːˈɛərə liːˈoʊniː, -liːˈoʊn], ), amptelik die Republiek Sierra Leone (Engels: Republic of Sierra Leone), is 'n land in Wes-Afrika, aan die kus van die Atlantiese Oseaan. Die land grens aan Guinee in die noorde en Liberië in die suidooste.
Die geskrewe geskiedenis van Sierra Leone begin in 1462, toe Portugese ontdekkers die eerste keer hier aan wal gegaan en die land "Leeuberge" genoem het. Europeërs het die land gebruik as 'n bron van slawe, maar in 1787 is die hoofstad Freetown gevestig as 'n stad vir voormalige slawe wat in Londen gewoon het.
In 1808 het Sierra Leone 'n kroonkolonie geword, wat so gebly het tot die helfte van die 20ste eeu, toe die proses van die ontbinding van kolonisasie begin het. Dit het gelei tot onafhanklikheid op 27 April 1961. Sir Milton Margai (1895–1964) was die land se eerste premier.
Sierra Leone is verdeel in drie provinsies en een distrik:
Groot gedeeltes van die kuslyn van Sierra Leone bestaan uit moerasse, met die uitsondering van die skiereiland waar die hoofstad Freetown geleë is. Die res van Sierra Leone is hoofsaaklik 'n plato (ongeveer 300 m bo seespieël) bedek met woude, en berge in die ooste van die land (hoogste punt Loma Mansa, 1 948 m).
Sierra Leone het 'n hoë reënval, wat wissel tussen 3 300 mm aan die suidkus en 2 000 mm in die savanneagtige noorde. Dit word veroorsaak deur die land se ligging binne die tropiese stygreëngebied en deur die suidwesmoeson, wat van middel April tot middel November waai. Die reëns veroorsaak egter moerastoestande in die laagliggende gebiede en ernstige erosietoestande in die hoër dele, terwyl onvrugbare laterietgrond weens uitloging gevorm word – laasgenoemde is rooi vanweë die taamlik groot hoeveelhede yster wat in die grond agterbly. Die klimaat is tropies, met 'n reënseisoen van Mei tot Desember. Die grootste stede is die hoofstad Freetown, Koindu, Bo, Kenema en Makemi. Sierra Leone is 'n baie arm nasie met groot verskille in rykdomverdeling. Die hoofstad Freetown het 'n bevolking van sowat 8 059 155 in 2015, insluitende Kreole, wat van bevryde slawe afstam.
Wat die ekonomie betref, is Sierra Leone soos ander ontwikkelende lande afhanklik van die uitvoer van grondstowwe (die land het groot minerale rykdomme) en van 'n landbou met 'n geringe produktiwiteit, wat aan 75% van die bevolking werk verskaf. Vanweë die Britse koloniale beleid bestaan daar sosio-ekonomiese en politieke gapings tussen die hoofstad en die binneland.
Die toestande asook die stamverskille het 'n invloed op die politieke stabiliteit van die land wat konflikte in die verlede beleef het.
Sierra Leone het 'n oppervlakte van byna 71 740 km² en word in die noorde en ooste deur Guinee begrens, in die suidooste deur Liberië en in die suide en weste deur die Atlantiese Oseaan; die land het 'n kuslyn van 340 km. Van die kus af styg die reliëf in 'n noordoostelike rigting na die Lomaberge (hoogste spits Durukonko, 1 948 m) en die Tingiheuwels (hoogste spits Sankan Biriwa, 1 853 m).
Albei is oorblyfsels van 'n kristalagtige formasie van die Afrikaskild, wat tydens die Tersiêr opgehef is en ryk is aan minerale. In die suidweste gaan die berglandskap oor in ’n heuwellandskap. Met uitsondering van die steil, rotsagtige heuwels op die skiereiland Sierra Leone by Freetown, bestaan die kusgebied uit 'n lae, moerasagtige vlakte.
Die moerasse strek tot in die riviervallei, terwyl wortelboombosse in die estuariumgebied en by inhamme aan die kus gedy. Die talle riviere wat in 'n suidwestelike rigting deur die land stroom, byvoorbeeld die Groot- en die Klein Scarcies, die Rakel, die Sewa, die Moa en die Mano, vorm ’n uitgebreide dreineringsnetwerk, maar is weens stroomversnellings nie juis bevaarbaar nie.
Hul wye, tregtervormige mendings (estuaria) veroorsaak diep insnydings aan die kuslyn.
Sport
In krieket het Sierra Leone in die verlede saam met Gambië, Ghana en Nigerië spelers vir die Wes-Afrikaanse krieketspan beskikbaar gestel. Sedert 2002 word die land deur sy eie nasionale span verteenwoordig, maar kon nog nie vir 'n internasionale kriekettoernooi kwalifiseer nie.
Anne Judson-Yager
Anne Judson-Yager (gebore 7 Januarie 1980) is 'n Amerikaanse aktrise. Sy is bekend vir haar rolle in die rolprent Minority Report (2002) en in die televisiereekse NCIS (2003) en The Orville (2017).
Diskografie van Angela Gheorghiu
Hierdie is 'n lys van opnames deur die Roemeense sopraansangeres Angela Gheorghiu (gebore op 7 September 1965). Die lys sluit lewendige- sowel as ateljee opnames in wat beskikbaar is in oudio CD's, VHS en DVD's.
Oudio
<references group=T1 /> <references group=T2 />
Video
<references group=T2 />
Jace Alexander
Jace Alexander (gebore 7 April 1964) is 'n Amerikaanse regisseur, vervaardiger, en akteur. Hy is bekend vir sy rolle in die rolprente Crocodile Dundee II (1988), Eight Men Out (1988), en Clueless (1995), en in die televisiereeks Warehouse 13 (2009).
Lys van visse
Hier volg 'n alfabetiese lys van visse:
Erica leucosiphon
Die plant word as seldsaam beskou.
Maputalandraasblaar
Maputalandraasblaar (Combretum mkuzense J.D.Carr & Retief) is 'n bladwisselende struik of klein boom wat inheems is aan die oostelike kusvlakte van Suider-Afrika. Op die oog af kom dit baie met die Raasblaar ooreen.
Die verspreidingsgebied strek van die oostelike Lebombo-voetheuwels tot in die kuswoud van Maputaland, en dit is ook teenwoordig in aanliggende Mosambiek. Dit word daar byvoorbeeld in die Licuáti-reservaat aangetref.
Die voorkomsgebied binne Suid-Afrika is 6 700 km² waar dit van 12 lokaliteite bekend is. Dit word aangetref in geslote boomveld en in sandwoud. Op die SANBI-rooilys word dit as byna bedreig (NT) gelys, weens ontbossing vir landbou en die insameling van brandhout.
Wimpie van der Walt
Wimpie van der Walt (gebore in Brits op 6 Januarie 1989) is 'n rugbyspeler wat op flank vir die "NTT Docomo Red Hurricanes" in die Japannese liga speel.
Hy het in 2006 en 2007 die Pumas in die Craven-week verteenwoordig, en in 2012 vir die OP Kings en die Kings in Superrugby gespeel.
Bull Montana
Bull Montana (16 Mei 1887 – 24 Januarie 1950) was 'n Amerikaanse akteur. Hy was bekend vir sy rolle in die rolprente When the Clouds Roll by (1919), Victory (1919), The Three Must-Get-Theres (1922), en Laughing at Danger (1924).
Stéphane Caillard
Stéphane Caillard (gebore 1 Oktober 1988) is 'n Franse aktrise. Sy is bekend vir haar rolle in die rolprent The Take (2016) en in die televisiereekse La vie devant elles (2015) en War of the Worlds (2019).
Hoërskool Hercules
Hoërskool Hercules is 'n Afrikaanse hoërskool wat op die hoek van Jennings- en Ribbensstraat in Daspoort, Pretoria geleë is. Die skoolhoof is mnr JJ Enslin.
SGV Freiberg
SGV Freiberg  is 'n sportklub uit Freiberg am Neckar in die deelstaat Baden-Württemberg in Duitsland, veral bekend vir sy sokkerafdeling. Die klub beskik ook oor afdelings vir trekklavier, basketbal, kung-fu, swem, toneel, gimnastiek en vlugbal.
Hoërskool Hercules
Geskiedenis
Die skool is in 1941 gestig as Hercules Junior Hoërskool. Die skool open die daaropvolgende jaar in Januarie 1942 met 186 leerlinge. Die eerste skoolhoof was Mnr. S. Kruger (1942–1961) en die skool se leuse was: "Vas vat, dit moet"
Verskeie veranderings word in 1953 aangebring, onder andere:
SGV Freiberg
Die klubgeskiedenis begin met die stigting van FC Spartania Heutingsheim op 28 Januarie 1913. In 1919 het die klub met SV Beihingen saamgesmelt om FV Beihingen-Heutingsheim te vorm. In 1920 het die samesmelting weer ontbind en het die klub weer as FC Spartania Heutingsheim gespeel. 'n Jaar later is daar saamgesmelt met TV Heutingsheim en RFV Wanderlust Heutingsheim om SV Heutingsheim te vorm (RFV Wanderlust Heutingsheim het weer in 1926 weggebreek). In 1933 het ASV TV Heutingsheim by die klub aangesluit.
Hoërskool Hercules
Geskiedenis
Na die stigting van Hoërskool Hercules, is Hoërskool Tuine en Hoër Tegniese Skool Tuine gestig.
Die skoollied
Die skoollied, soos deur Mnr. C.J. Lamprecht geskryf: Aan die weste van ons hoofstad,
SGV Freiberg
Na die Tweede Wêreldoorlog het die Geallieerdes die klub ontbind, maar die klub is laat in 1945 herstig as SGV Heutingsheim. In 1973 het die klub met TSV Beihingen saamgesmelt om die huidige klub te vorm.
Hoërskool Hercules
Die skoollied
In die Moot se wye weë.
Wyd omsoom deur berg en rante,
Staan ons skool die Hercules Hoër,
Roem van skole, bron van lig
In ons werk en sport en strewe,
Is Sy eer ons eerste plig.
Blymoedig in ons werk,
Sing ons vrolik dag na dag.
Bly in arbeid altyd sterk,
GROEI ons wagwoord en ons krag.
Waterysterpruim
Die waterysterpruim (Drypetes arguta (Müll.Arg.) Hutch.) is 'n plant wat inheems aan Suid-Afrika is. Dit kom in Oos-Kaap en KwaZulu-Natal voor, onder ander in die kuswoud van Maputaland. Op die SANBI-rooilys is dit as veilig (LC) gelys.
Oranjerivierkolonie
Die Oranjerivierkolonie (Engels: Orange River Colony) was 'n Britse kolonie wat geskep is met die anneksasie van die Oranje-Vrystaat in 1900, na die Boere-oorlog.
Lord Roberts het die Union Jack op 28 Mei 1900 oor Bloemfontein gehys, en anneksasie het amptelik van krag geword op 6 Oktober. Sir Alfred Milner is aangestel as goewerneur op 4 Januarie 1901, met Hamilton John Goold-Adams as luitenant-goewerneur.
Teen 1904 het die gevoel vir een of ander vorm van selfregering sterk begin raak en is die Orangia Unie party gevorm om die ideë te bevorder. In die daaropvolgende jaar tree Milner af en word Lord Selborne die nuwe goewerneur. Die kolonie verkry selfregering in 1907, en op 27 November word Abraham Fischer van die Oranje Unie die eerste Eerste Minister. In 1910 sluit dit by die Unie van Suid-Afrika aan as die "Oranje-Vrystaat Provinsie". Die provinsie bly voortbestaan na 1994 as die Vrystaat.
John Alexander (akteur)
John Alexander (29 November 1897 – 13 Julie 1982) was 'n Amerikaanse akteur. Hy was bekend vir sy rolle in die rolprente Arsenic and Old Lace (1944), Cass Timberlane (1947), Summer Holiday (1948), en Winchester '73 (1950).
Kuswoud van Maputaland
Kuswoud van Maputaland is 'n WWF-ekostreek wat die kusstreke tussen die Mosambiekse stad Xai-Xai en Kaap St. Lucia in KwaZulu-Natal omvat.
Die streek
Dié streek is meesal vlak en laer as 150 m hoogte geleë. Net aan sy wesrand in die Lebomboberge styg dit tot ongeveer 600 m. Hierdie berge vorm die ekostreek se grens.
Die klimaat is vogtig en subtropies. Aan die kus val 1000 mm per jaar neerslag. In die binneland verminder dit tot 600 mm, maar die Lebomboberge ontvang 'n bietjie meer, ongeveer 800 mm per jaar. Die somer is warm en nat, die winter koel en droog. Die gemiddelde temperatuur is rondom 22 °C. Daar is heelwat moerasse en mere. Die St. Luciameer beslaan 350 km² en die Sibayimeer, wat die grootste varswatermeer van Suider-Afrika is, beslaan 60 km².
Flora
Op die Lebomboberge groei bos. Die kroon is 10 - 35 m hoog. Van die boomspesies is Chrysophyllum viridifolium, Homalium dentatum, Combretum kraussii en verskeie Ficus, Celtis en Strychnos spp.
'n Besondere soort woud is die sandbosse wat groei op wat vroeër kusduine was, maar nou landwaarts geleë is. Hierdie soort bos is ryk aan boomspesies en het talle endemiese spesies, soos Vitex ferruginea subsp. amboniensis, Hyperacanthus microphyllus en Combretum mkuzense. In Mosambiek kom in die sandbos Afzelia quanzensis voor. Ander kenmerkende spesies is Cleistanthus schlechteri, Newtonia hildebrandtii, Hymenocardia ulmoides, Psydrax fragrantissima, Croton pseudopulchellus en Drypetes arguta.
Lancia Trevi
Die Lancia Trevi (Tipe 828) is 'n sedanmotor wat deur Lancia vervaardig is vanaf 1980 tot 1984.
Britse Barbarians
Die Barbarians is 'n internasionale rugbyspan wat in Brittanje gestasioneer is. Die span bestaan uit uitgenooide spelers vanuit verskeie lande wat wedstryde teen besoekende nasionale spanne, of vir spesiale geleenthede, speel. Hulle bynaam is die "baabaas". Die Barbarians speel in tradisionele swart en wit truie, hoewel spelers die kouse van hulle tuisklubs dra. Hulle is bekend vir hulle opwindende hardlooprugby.
Die klub is op 9 April 1890 deur William Percy Carpmael gestig. Hy hou van die kultuur agter kort rugbyreise en kom met die idee van reëlmatige kort toere vorendag. Hulle wen hulle eerste wedstryd op 27 Desember 1890 teen die Hartlepool Rovers met 9 punte teen 4.
Die Suid-Afrikaanse rugbyspeler en -afrigter Nick Mallett het die span in 2009 afgerig.
Lancia 2000
Die Lancia 2000 (Tipe 820) is 'n motorvoertuig wat deur Lancia vervaardig is vanaf 1971 tot 1975.
Jason Spisak
Jason Spisak is 'n Amerikaanse akteur en vervaardiger. Hy is bekend vir sy rolle in die rolprente Piranha 3D (2010) en Time Lapse (2014), en in die televisiereeks Young Justice (2010).
Artur Axmann
Artur Axmann (18 Februarie 1913 - 24 Oktober 1996) was die Duitse Nazi-nasionale leier (Reichsjugendführer) van die Hitler-jeug (Hitlerjugend) van 1940 tot die einde van die Tweede Wêreldoorlog in 1945. Hy was die laaste lewende Nazi met 'n rang gelykstaande aan Reichsführer.
Cornell du Preez
Cornell du Preez (*Port Elizabeth, 23 Maart 1991) is ’n Skotse rugbyspeler wat op agtsteman vir Edinburgh Rugby in verskeie Europese klubkampioenskappe speel.
Jon Spinogatti
Jon Spinogatti is 'n Amerikaanse akteur. Hy is bekend vir sy rolle in die rolprente Chasing Ghosts (2005), Gamers (2006), en The Wolf of Wall Street (2013), en in die televisiereeks Strong Medicine (2000).